Összeverte barátnőjét az irigyelt sztárcsemete
Őrizetbe vették Hugh Hefner legidősebb fiát, miután erőszakoskodott Playmate szerelmével.
Marston Hefnert egész életében sok mindenre hajlandó kebelcsodák veszik körbe a Playboy-villában, így némileg érthető, hogy nehezen viseli, ha egy nő nem azt csinálja, amit ő akar. Ezért amikor szóváltásba keveredett barátnőjével, Claire Sinclairrel, nem tudta féken tartani dühét, és megverte a modellt. Marston nemcsak ordítozott a 2011-es Év Playmate-jével, de meg is rugdosta és többször megütötte. Az eldurvult vita után Claire sírva hívta fel családját, akik azonnal riasztották a rendőröket.

Hugh Hefner huszonegy éves fia természetesen tagadja az ellene felhozott vádakat, mivel őt a nők tiszteletére tanította a hírnévre éhes szőkeségek cukros bácsijaként ismert apja. A Nyuszilány testén azonban egyértelmű nyomai vannak az erőszakoskodásnak, így nyomozás indult az aranyifjú ellen. Hefner egyelőre szabadlábon védekezhet, miután kifizette az óvadékát.
Szórakozás